Nemendur komu saman í kennslustofu og fylgdust með þegar skólastjórinn , Sara Diljá Hjálmarsdóttir , gekk frá kaupunum . Í mörg ár hefur tíðkast hjá nemendum og starfsfólki Höfðaskóla á Skagaströnd að skiptast á gjöfum á litlu jólunum . Allir koma þá með eina gjöf í púkk þar sem dregið er um hvaða pakka hver og einn fær . Í ár var gerð breyting og var óskað eftir að hvert heimili og hver starfsmaður kæmu með 1000 krónur til þess að safna fyrir vatnsdælu hjá Unicef . Viðbrögðin létu ekki á sér standa og bættust meira að segja nokkrar ömmur og nokkrir afar í hópinn og lögðu málefninu lið . Í dag hittust nemendur og starfsfólk skólans í stofu unglingastigs og keyptu sannar gjafir , en samtals söfnuðust 90.500 krónur . Fyrir það gátum við keypt fimm hlý ullarteppi , þrjá fótbolta , þrjá ofurhetjupakka sem innihalda bóluefni , kælibox og hnetumauk og eina vatnsdælu . Við viljum þakka öllum þeim sem lögðu til pening í söfnunina , án ykkar hefði þetta ekki orðið að veruleika . Það er dýrmætt að sjá samfélagið okkar standa saman í svona söfnun , hún kennir börnunum okkar allra svo margt .